 A ń wo Nàìjíríà gẹgẹ bíi àdarí gbogbo ilẹ Afirika tó kù, nítori náà ó ṣe pàtàkí láti jk àwokóṣe rere. Orílẹ -èdè Amẹrika fidi ọrọ yìí múlẹ nínú àtẹjáde kan tí olú ilé iṣẹ Amẹríkà ní Nàìjíríà fi síta lọnìí, pé gẹgẹ bi ọrẹ Nàìjíríà àwọn ṣetàn láti gbáruku ti ǹkan ti àwọn ènìyàn ń fẹ ti wọn si fọ òhun ìsskan nínú ìdìbò wọn. Sẹgílọlá: Arúgbó awẹlẹwà tó ń ṣiṣẹ omidan Wọn fi kún pé àwọn yóò ma woye lóri bi ètò ìdìbò ṣe ń lọ nítori kò sí ẹgbẹ tàbí ẹni kankan ti àwọn ń gbè sí lẹyìn. Gẹgẹ bí àwọn ẹgbẹ ònwoye àládani ṣe sàlàyé nínú àbájadé ohun ti wọn ri nínú ìdìbò tó kọja, ó jẹ òhun ìjákulẹ pé ìròyìn kan pé àwọn ènìyàn kọ láti jade díbò, ìdúnkòko mọ àwọn olùdibò, ìbò rírà, kíkó àwọn ológun síta lọjọ ìdìbò àti rògbodiyàn láwọn agbègbè kan. Ohun tó ba ni lọkan jẹ gbáà ni à si ba àwọn ẹbi tó pàdánù ẹmi àwọn ẹbi wọn nínú ìṣẹlẹ náà tó fi mọ àwọn àwọn òṣìṣẹ àjọ elétò ìdìbò àtí àwọn òṣìṣẹ elétò ààbò. Bí gbogbo ètò ìdìbò 2019 ṣe ń kógbá wole a rọ gbogbo àwọn tí ọrọ kan láti ri d;aju pé wọn ṣiṣẹ tọ ìdìbo ti kò ni kọnukọhọ ninu ti o si ni àláfíà pàápàá jùlọ gbogbo àwọn ti yóò jade lọ dibo  A tún rọ gbogbo àwọn ti ọrọ kan tó fi mọ àjọ INEC, àwọn ẹgbẹ òṣèlú àti àwọn eleto ààbò lati tẹsiwaju nínú mímu eto ìdìbò gúnregé lọjọ iwájú Ilẹ Amẹrika tún ti ki Nàìjíríà kú orí ire lẹẹkan síi lóri ìtiraka wọn nínú títọ ìlànà ìjọba awa ara wa titi gbogbo ètò ìdìbò fi parí. : U.S. Embassy: À kò ni dási ọrọ ìdìbò Nàìjíríà 